ད་ལྟའི་ཏུན་ཧོང་ཞེས་འབོད་པའི་མིང་འདི་ལ་ལོ་རྒྱུས་ཞིབ་འཇུག་པ་དག་གི་ཁྲོད་ན་བཤད་ཚུལ་མི་མཐུན་པ་མང་དག་ཅིག་འབྱུང་འདུགགནའ་བོའི་རྒྱ་ཡིག་རྣལ་མ་ཡིན་པར་འདོད་པ་རྣམས་ཀྱིས་དེ་དོན་དར་རྒྱས་ལ་བཤད་དེ།གནའ་དུས་སུ་ད་ལྟའི་ཏུན་ཧོང་གི་ཡུལ་འདིར་ཞིང་ལས་དང་ཚོང་ལས་སོགས་ཤིན་ཏུ་དར་རྒྱས་ཆེ་བས་དེ་ལྟར་ཐོགས་པར་བཤད།ལ་ལས་གནའ་བོའི་གྷུ་རིག་གི་སྐད་ཡིན་ཟེར་ལ།བོད་ཀྱི་ལོ་རྒྱུས་སྨྲ་བ་དག་ནས་ཏུན་ཧོང་ཞེས་པ་ནི་གནས་དེར་སངས་རྒྱས་ཀྱི་སྐུ་གཟུགས་མང་དུ་ཡོད་པས་སྟོང་སྐུ་ཞེས་འབོད་པའི་སྒྲ་འགྱུར་བ་ཡིན་ཟེར་བ་དང་།འདུ་ཁང་ཞེས་པའི་སྒྲ་འགྱུར་བ་ཡིན་ཚུལ་སོགས་ལུགས་མང་དུ་ཡོད་འདུག